**LĒMUMS**

Liepājā

|  |  |
| --- | --- |
| 2023. gada 24. augustā |  Nr.270/9(prot. Nr.9, 6.§) |

Par aizņēmumu SIA "Liepājas reģionālā

slimnīca" pamatkapitāla palielināšanai

Pamatojoties uz Pašvaldību likuma 4. panta pirmās daļas 6. punktu, 10. panta pirmās daļas 21. punktu, likuma "Par pašvaldību budžetiem" 22. pantu, likuma "Par valsts budžetu 2023. gadam un budžeta ietvaru 2023., 2024. un 2025. gadam" 36. panta pirmās daļas 1. punktu, Ministru kabineta 2019. gada 10. decembra noteikumiem Nr.590 "Noteikumi par pašvaldību aizņēmumiem un galvojumiem", Liepājas pilsētas domes 2018. gada 18. janvāra lēmumu Nr.1 "Par projektu Nr.9.3.2.0/17./I/009 "Infrastruktūras attīstība SIA "Liepājas reģionālā slimnīca", uzlabojot kardioloģijas, onkoloģijas un bērnu veselības aprūpes pakalpojumu pieejamību un kvalitāti Kurzemē"", Liepājas valstspilsētas un Dienvidkurzemes novada attīstības programmas 2022.-2027. gadam Liepājas valstspilsētas Rīcības un investīciju plāna 2.1. uzdevuma "Attīstīt veselības aprūpes pakalpojumus, tai nepieciešamo infrastruktūru un nodrošināt cilvēkresursu piesaisti" projektu VPr\_289 "Infrastruktūras attīstība SIA "Liepājas reģionālā slimnīca", uzlabojot kardioloģijas, onkoloģijas un bērnu veselības aprūpes pakalpojumu pieejamību un kvalitāti Kurzemē" un izskatot Liepājas valstspilsētas pašvaldības domes pastāvīgās Finanšu komitejas 2023. gada 13. jūlija lēmumu (sēdes protokols Nr.7), Liepājas valstspilsētas pašvaldības dome **nolemj:**

1. Ņemt 2023. gadā Valsts kasē ilgtermiņa aizņēmumu uz 10 gadiem līdz 2 453 419 EUR (divi miljoni četri simti piecdesmit trīs tūkstoši četri simti deviņpadsmit *euro*) sabiedrības ar ierobežotu atbildību "LIEPĀJAS REĢIONĀLĀ SLIMNĪCA" pamatkapitāla palielināšanai Eiropas reģionālā attīstības fonda projekta "Infrastruktūras attīstība SIA "Liepājas reģionālā slimnīca", uzlabojot kardioloģijas, onkoloģijas un bērnu veselības aprūpes pakalpojumu pieejamību un kvalitāti Kurzemē" īstenošanai par Valsts kases noteikto procentu likmi.

2. Aizņēmuma atdošanu plānot no Liepājas valstspilsētas pašvaldības pamatbudžeta ieņēmumiem, sākot ar 2026. gadu.

3. Garantēt saistību izpildi no Liepājas valstspilsētas pašvaldības budžeta līdzekļiem.

4. Uzdot sabiedrībai ar ierobežotu atbildību "LIEPĀJAS REĢIONĀLĀ SLIMNĪCA" kopā ar Liepājas pilsētas pašvaldības iestādes "Liepājas pilsētas pašvaldības administrācija" Finanšu pārvaldi sagatavot nepieciešamos dokumentus un iesniegt Finanšu ministrijas Pašvaldību aizņēmumu un galvojumu kontroles un pārraudzības padomē.

5. Liepājas valstspilsētas pašvaldības izpilddirektoram kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Finanšu pārvaldei, SIA "LIEPĀJAS REĢIONĀLĀ SLIMNĪCA" |